103.   ΝΟΜΟΘΕΤ.ΔΙΑΤΑΓΜΑ υπ’αριθ.950 της 12/19 Αυγ.1971 (ΦΕΚ Α΄160) Περί παρατάσεως της ισχύος του άρθρ.1 του Ν.Δ.532/1970 και άλλων τινών διατάξεων. Άρθρ.1.-Η υπό των διατάξεων του δευτέρου εδαφίου της παρ.1 του άρθρ.1 του Ν.Δ532/1970 «περί συμπληρώσεως των διατάξεων περί διοικητικής αποκεντρώσεως», οριζομένη προθεσμία πρός έκδοσιν των εν αυταίς αναφερομένων Β.Δ/των παρατείνεται επί εξάμηνον από της λήξεώς της. Άρθρ.2-1.Αι κατά τας εκάστοτε ισχυούσας διατάξεις αρμοδιότητες των υπηρεσιών διανομαρχιακού επιπέδου, ασκούνται εφ’ εξής, παραλλήλως πρός τα κύρια αυτών καθήκοντα, υπό Υπουργών, Υφυπουργών ή Γενικών Γραμματέων Υπουργείων, οριζομένων, ως Συντονιστών των υπηρεσιών τούτων, δι’ αποφάσεως του Πρωθυπουργού, δημοσιευομένης εις την Εφημερίδα της Κυβερνήσεως. 2.Τον Συντονιστήν, εν περιπτώσει απουσίας ή κωλύματος αυτού, αναπληροί, καθ’ όλας τας αρμοδιότητας και καθήκοντα, ο Νομάρχης της έδρας των διανομαρχιακού επιπέδου υπηρεσιών. 3.Ο Συντονιστής δύναται να αναθέτη εις τον αναπληρωτήν αυτού, ως και εις προϊσταμένους ή υπαλλήλους των διανομαρχιακών υπηρεσιών την κατ’ εντολήν αυτού υπογραφήν αποφάσεων, εγγράφων, πράξεων αναλήψεως υποχρεώσεων, ενταλμάτων ή άλλων πράξεων της αρμοδιότητός του. Άρθρ.3.-1.Η αρμοδιότης εγκρίσεως και αναγνωρίσεως των δαπανών των υπηρεσιών διανομαρχιακού επιπέδου ανήκει εις τους Συντονιστάς των υπηρεσιών τούτων, πρός ους και μεταβιβάζονται αι απαιτούμεναι πιστώσεις. 2.Η εκκαθάρισις και εντολή πληρωμής των περί ων η προηγουμένη παράγραφος δαπανών ενεργείται υπό Τμήματος Δημοσίου Λογιστικού συνιστωμένου κατά τας διατάξεις του άρθρ.6 του Ν.Δ.532/1970, παρ’ εκάστη των πόλεων Καβάλας, Θεσσαλονίκης, Ιωαννίνων, Λαρίσης, Αθηνών, Πατρών και Ηρακλείου. 3.Μέχρι της συστάσεως των Τμημάτων τούτων η εκκαθάρισις και εντολή πληρωμής των δαπανών των υπηρεσιών διανομαρχιακού επιπέδου θα ενεργήται κατά τα δι’ αποφάσεως του Υπουργού των Οικονομικών οριζόμενα. Άρθρ.4.-Η υπό των διατάξεων του άρθρ.5 του Ν.Δ.532/1970 οριζομένη προθεσμία πρός έκδοσιν των εν αυταίς αναφερομένων Β.Δ/των παρατείνεται επί εν έτος από της λήξεώς της. Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως, εξαιρέσει των διατάξεων των άρθρ.2 και 3 αυτού, η ισχύς των οποίων άρχεται από 1ης Σεπτ.1971. 